روسیانین ساوونما ناظیری سرگئی شویگو بیان ائدیب کی، افریقا اؤلکه‌لری اؤز تهلوکه‌سیزلیگینه قارشی تهدیدلره موستقیل جاواب وئرمک قابیلیتینه مالیک اولما‌لی‌دیر.
"روسیا ساوونما ناظیرلیگی افریقا اؤلکه‌لری ایله حربی و حربی-تکنیکی ساحه‌ده امکداش‌لیغی اینکیشاف ائتدیرمه‌یه داوام ائده‌جک"،-دئیه سرگئی شویگو وورغولاییب.
سرگئی شویگو روسیا ساوونما ناظیرلیگی‌نین تشکیل ائتدیگی مسکوا اولوسلار آراسی تهلوکه‌سیزلیک کنفرانسیندا چیخیش ائدیب.
افریقا اؤلکه‌لری‌نین اوردولاری‌نین داها معاصر اولماسی لازیم اولدوغونو وورغولایان سرگئی شویگو دئییب:"بیز حساب ائدیریک کی، افریقا اؤلکه‌لری تعلیم کئچمیش، یاخشی تجهیز ائدیلمیش و اؤز تهلوکه‌سیزلیک‌لرینه قارشی چاغیریش‌لارا و تهدیدلره موستقیل جاواب وئره بیلن معاصر سلاحلی قوه‌لره مالیک اولمالیدیرلار.
